 TERMENI DE REFERINȚĂ
Cerere pentru selectarea unui prestator de servicii de Catering

DATE GENERALE
	Organizația:
	Alianța Organizațiilor pentru Persoane cu Dizabilități 


	Tip concurs:
	Național 

	Sector:
	Servicii de Catering și alimentație publică

	Locație:
	Chișinău, Republica Moldova 

	Număr estimat de participanți:
	
70 persoane

	Termenul – limită 
	19 noiembrie 2026



1. DESPRE ORGANIZAȚIE ȘI CONTEXTUL ACHIZIȚIEI
Asociația Obștească „Alianța Organizațiilor pentru Persoane cu Dizabilități din Republica Moldova” (AOPD) promovează drepturile și incluziunea persoanelor cu dizabilități și sprijină familiile acestora prin activități de advocacy, monitorizare și colaborare cu instituțiile publice și alți parteneri.
La data de 2 decembrie 2026, AOPD în parteneriat cu Departamentul Sociologie și Asistență Socială și Departamentul Drept Privat ale USM, Ministerul Muncii și Protecției Sociale și Oficiul ONU pentru Drepturile Omului în Moldova va organiza Conferința națională cu participare internațională „Protecția drepturilor persoanelor cu dizabilități: abordări multidisciplinare”, ediția a II-a.
În acest context, AOPD solicită oferte de preț pentru prestarea serviciilor de Catering destinate unui număr estimativ de 70 de participanți.
2. SERVICII SOLICITATE ȘI CERINȚE TEHNICE
Prestatorul selectat va asigura:
· pauză de bun venit, în perioada înregistrării participanților;
· pauzele de cafea, al căror număr și intervale vor fi stabilite în funcție de agenda finală a evenimentului;
· prânzul pentru participanții la conferință, la ora stabilită de comun acord cu organizatorii.
Oferta de preț va fi prezentată conform Anexei nr. 1 – Model de ofertă de preț, completată de ofertant pentru fiecare tip de serviciu solicitat. Pentru fiecare meniu propus, ofertantul va indica produsele alimentare și băuturile incluse, cantitățile orientative per persoană (g/ml/unități), precum și prețul per persoană și costul total estimat pentru numărul de 70 de participanți.


Prestatorul va asigura livrarea, aranjarea  și deservirea participanților la locul desfășurării evenimentului, cu respectarea orelor stabilite, a normelor aplicabile de igienă și siguranță alimentară a cerințelor privind calitatea și prospețimea produselor.

3. CERINȚE FAȚĂ DE OFERTANT ȘI DOSARUL DE PARTICIPARE
Pot participa companiile care desfășoară activități relevante în domeniul alimentației publice și/sau al serviciilor de Catering și care dețin dreptul legal de a presta serviciile solicitate.
Dosarul de participare va include obligatoriu:
1. Oferta de preț, conform Anexei nr.1 care va respecta cerințele prevăzute în secțiunea 2 a prezentului document;
2. Declarația pe propria răspundere, completată și semnată conform modelului din Anexa nr. 2
3. Copia certificatului sau extrasului de înregistrare ori a altui document relevant care confirmă statutul juridic al ofertantului;
Oferta de preț va fi prezentată în lei moldovenești (MDL) și va conține datele de contact ale companiei și numele persoanei responsabile de comunicarea cu organizatorii.

4.CRITERII DE EVALUARE A OFERTELOR
Ofertele care îndeplinesc cerințele obligatorii vor fi evaluate în funcție de următoarele criterii:
· Oferta financiară – nivelul prețurilor per persoană, claritatea și transparența costurilor, precum și includerea tuturor cheltuielilor aferente serviciilor solicitate. 
· Capacitatea de prestare – posibilitatea de a asigura livrarea și prestarea serviciilor la data, locul și orele stabilite.
Contractul va fi atribuit în baza evaluării ofertelor conforme, ținând cont de raportul dintre calitatea serviciilor propuse și costul acestora.
4. DEPUNEREA OFERTELOR ȘI CONDIȚII DE PLATĂ
Dosarele aplicanților vor fi expediate la adresa de e-mail info@aopd.md, până la data de 19 noiembrie 2026, cu subiectul „Ofertă de preț – servicii de Catering, 2 decembrie 2026”.
Oferta financiară va fi prezentată în lei moldovenești (MDL),  cu tva si fără. Prețurile și costurile indicate trebuie să permită identificarea clară a cheltuielilor pentru meniuri și alte servicii incluse în ofertă. 
Plata serviciilor se va efectua prin transfer bancar, în condițiile stabilite în contractul încheiat cu prestatorul selectat.
Rezultatele privind selectarea furnizorului serviciilor de catering vor fi anunțate aplicanților pe data de 20 noiembrie 2026.
5. INTEGRITATE, CONFLICT DE INTERESE, ANTIFRAUDĂ ȘI ANTICORUPȚIE
Conflict de interese
AOPD urmărește prevenirea și evitarea oricăror situații de conflict de interese în cadrul procedurii de selecție și al prestării serviciilor. În acest sens, se aplică următoarele principii:
· Orice situație reală sau potențială de conflict de interese trebuie declarată;
· Nicio persoană nu poate participa la luarea unei decizii în cazul în care are un interes personal direct sau indirect în rezultatul acesteia;
· Sunt interzise situațiile în care o persoană își utilizează funcția sau poziția pentru a obține beneficii personale ori pentru persoane afiliate (self-dealing).
Antifraudă și anticorupție
AOPD aplică o politică de toleranță zero față de practicile interzise, inclusiv frauda, corupția, complicitatea, practicile neetice sau neprofesionale și orice formă de obstrucționare a procesului de achiziție. Toți ofertanții au obligația de a respecta cele mai înalte standarde de integritate și etică pe parcursul procedurii de selecție și al executării contractului.
Condiții de prestare și prevederi finale
Prestatorul selectat va presta serviciile conform meniurilor și condițiilor agreate cu AOPD, respectând cerințele legale aplicabile privind igiena și siguranța alimentară. Orice modificare a meniurilor sau a condițiilor de prestare va fi coordonată și aprobată în prealabil de organizatori.
AOPD își rezervă dreptul de a solicita clarificări privind ofertele depuse și de a nu selecta nicio ofertă în cazul în care acestea nu corespund cerințelor stabilite.
Prezentul document va sta la baza contractului încheiat cu prestatorul selectat și va constitui anexă la acesta.








